**AKTIVNOST: MEMORY – domaće životinje**

ZA IZRADU JE POTREBNO:

* Karton ili obični bijeli A4 papir
* Škare
* Olovka, drvene bojice ili flomasteri (po izboru)

POSTUPAK:

1. Izrežite kartice od kartona ili papira veličine 5 x 5 cm ili veće
2. Djeca neka na karticama nacrtaju domaće životinje (ili ih možete izrezati iz časopisa, kalendara i sl.)
3. Igra može početi kad su memori kartice gotove (koliko ćete kartica imati, ovisi o Vama i Vašem djetetu)
4. Igru možete proširiti tako da izrežete još kartica na kojima će dijete nacrtati mladunčad domaćih životinja te kroz igru tražiti parove (mama – mladunče)

CILJ OVE AKTIVNOSTI:

Ovom aktivnošću potičemo dijete na razmišljanje, zaključivanje (rad po sjećanju), omogućujemo djeci da zadovolje svoje stvaralačke sposobnosti i steknu samopouzdanje, ali i prošire svoje znanje o domaćim životinjama.

**AKTIVNOST: IGRA BROJEVIMA**

ZA IZRADU JE POTREBNO:

* Papir A4 ili karton
* Olovka, bojice ili flomasteri

POSTUPAK:

1. Pomognite djetetu napraviti tabelu (kao u nastavku)
2. U prvo polje zalijepite sličicu domaće životinje ili neka ju dijete nacrta
3. U drugo polje treba nacrtati toliko kružića koliko nogu ima životinja koja je nacrtana u prvom polju
4. U trećem polju dijete treba napisati brojku koja odgovara broju kružića iz drugog polja (ako dijete ne zna napisati odgovarajuću brojku – pokažite mu)
5. Veličina tabele ovisi o Vama i interesu djeteta
6. Na kraju možete uspoređivati koliko imate životinja sa dvije noge i onih sa četiri (čega ima više ili manje)

|  |  |  |
| --- | --- | --- |
| **KRAVA** | **O O O O** | **4** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

CILJ OVE AKTIVNOSTI:

- Razvijati sposobnost vizualizacije i razmišljanja

- Stjecanje matematičkih kompetencija

- Brojenje, zbrajanje, prepoznavanje i pisanje brojeva

- Pridruživanje broja količini

**AKTIVNOST: DRAMSKO – SCENSKA IGRA „Koka i pilići“**

ZA IGRU JE POTREBNO:

* Papir A4 ili bilo kakav drugačiji papir (novinski, ukrasni...)
* Škarice, ljepilo, štapići za ražnjiće

POSTUPAK:

1. Iz papira izrezati koku i piliće i zalijepiti ih na štapiće od ražnjića – tako ćete dobiti plošne lutke s kojima možete glumiti
2. Osim ovog teksta koji je u prilogu (Prilog 1 – tekst „Koka i pilići“ Jadranka Čunčić-Bandov), dijete može samo izmisliti i proširiti igrokaz uključujući i druge domaće životinje koje može napraviti po uzoru na koku i piliće

CILJ OVE AKTIVNOSTI:

* Poticati interes djece za priče, stihove, stvaranje priče kroz maštu i govornu kreativnost
* 
1. **AKTIVNOST: LIKOVNA AKTIVNOST: „Nacrtajmo koki perje“**

ZA IZRADU JE POTREBNO:

* Papir
* Olovka, crni flomaster, drvene bojice (ili kakve imate)

POSTUPAK:

1. Olovkom nacrtamo veći oblik koke (po mogućnosti preko cijelog papira).
2. Unutar obrisa koke radimo linije - počevši od repa pa prema glavi. Razmak između linija može biti oko 1,5 cm (vi odredite).
3. Linije koje su nacrtane dijete može podebljati crnim flomasterom.
4. Unutarnji prostor (između dvije linije) dijete popunjava na način kako je prikazano na crtežu (Prilog 2 – crtež koke)



Kad ispuni cijeli prostor, imat će dojam da je koka prekrivena perjem koje može biti šareno ili prema želji (npr. pera može bojati drvenim bojicama)

CILJ OVE AKTIVNOSTI:

* Razvijati finu motoriku šake i prstiju
* Razvijati pažnju, koncentraciju, kreativnost i dosljednost u izvršavanju zadataka

**AKTIVNOST: TJELESNA AKTIVNOST**

Za provođenje aktivnosti potrebna je kockica za igru „Čovječe ne ljuti se“ (možete i vi govoriti brojeve, ako nemate kocku).

Na primjer:

Uzimate kocku i lagano je bacite na pod. Dijete mora prebrojati koliko se točkica pojavilo na kocki i zatim napraviti toliko čučnjeva (to je prvo bacanje)

* Prvo bacanje kocke – raditi čučnjeve
* Drugo bacanje kocke – raditi sunožne poskoke
* Treće bacanje kocke – raditi skakanje na jednoj nozi
* Četvrto bacanje kocke – raditi hodanje u čučnju
* Peto bacanje kocke – mahati rukama toliko puta oponašajući let ptice
* Šesto bacanje kocke – napraviti toliko dugačkih koraka
* Sedmo bacanje kocke – „biti veliki“ – „biti mali“ (dignuti se na prste – čučnuti)
* Osmo, deveto, deseto... bacanje – neka dijete samo izmisli pokrete koje će raditi

CILJ OVE AKTIVNOSTI:

Ovom aktivnošću potičemo razvoj pojedinih mišićnih skupina, utječemo na razvoj koordinacije pokreta i ravnoteže.